Tembok Api Besar China

Tembok Api Besar China () ialah suatu sistem gabungan undang-undang dan teknologi yang dikuatkuasakan di Republik Rakyat China bertujuan mengawal kemasukan maklumat Internet dalam negara tersebut seperti mana peranan Tembok Besar China pada ketika dahulu - melalui pengharaman dan pengehadan fungsi laman web tertentu agar mengikut undang-undang yang ditetapkan pemerintah China. Penapisan ini turut mengesan terhadap pengembangan ekonomi internet dalam negeri China dengan menunjang syarikat-syarikat domestik  serta mengurangi keefektifan produk-produk dibawa syarikat-syarikat internet luar negara.

Konsep ini pertama kali dicanangkan oleh Geremie Barmé, seorang pakar budaya Cina dan pemikir dari Australia pada tahun 1997.

Kandungan yang diharamkan sistem
Kandungan web yang ditapis antaranya:
 Laman-laman yang dipunyai kumpulan dan persatuan yang diharamkan pemerintah China seperti aktivis pro-demokrasi dan Falun Gong
 Sumber berita yang merangkumi topik yang dianggap lmenyebarkan fitnah" terhadap China, seperti keganasan polis, bantahan Dataran Tiananmen 1989, kebebasan bersuara dan demokrasi. 
 Laman-laman yang berkaitan dengan pemerintah dan pertubuhan yang datang dari Taiwan termasuk laman komuniti dan blog.
 Kandungan yang dianggap lucah seperti pornografi
 Laman yang berkaitan dengan kegiatan kongsi gelap 
 Laman yang berkaitan dengan Dalai Lama dan ajaran-ajarannya.
 Laman web lain yang dianggap subversif

Rujukan